text: Тетюхин избра Генадий Шипулин и Вадим Хамуцких за треньори на своя тим в "Мача на звездите" - Волейбол - Sportal.bg
  Спортист №1 на Русия за 2012 година и олимпийски шампион със "Сборная" от Лондон 2012 Сергей Тетюхин направи своя избор за треньорския щаб на своя тим, който ще играе в "Мача на звездите" в Русия.
  Тетюхин избра за старши-треньор наставникът на Белогорие (Белгород) Генадий Шипулин, а за негов помощник 43-годишният разпределител Вадим Хамуцких, който все още се състезава за Ярославич (Ярославъл).
  Шоуто ще бъде на 23-ти февруари в залата на спортния комплекс "Дружба" в Москва. Тази година Всерусийската федерация по волейбол (ВФВ) е решила да опита изцяло нова система за съставяне на двата отбора. Героите от Олимпиадата в Лондон 2012 Сергей Тетюхин и Максим Михайлов, ще бъдат не само капитани на двата тима, но и техни мениджъри. Те ще изберат своите играчи и треньори. Сега след гласуването на феновете двамата капитаните - Тетюхин и Михайлов, ще започнат да формират отборите си, като първо ще изберат треньорите. На 6-ти февруари ще започне самото селектиране, като Тетюхин ще избере един играч, а Михайлов двама. На 7-ми февруари Тетюхин ще избере двама, а Михайлов един и това ще продължи до 15-ти февруари, когато ще бъдат напълно оформени двата отбора.
  "Мача на звездите" отново ще бъде в два дена, като през първия ден зрителите ще могат да гледат открити тренировки, майсторски класове на водещи играчи, конкурси за най-силен сервис и за най-красива атака.
  По късно днес Максим Михайлов също ще избере треньорски щаб на своя тим.
  Волейболните национали Тодор Алексиев и Теодор Тодоров, които играят в руския Газпром-Югра (Сургут), за втора поредна година ще играят в "Мача на звездите" в местната Суперлига. Двамата българи получиха най-много гласове на своите постове в анкетата на феновете на руския спортен сайт championat.com, след която от 56 номинирани играчи останаха 32-ма. За Тошко Алексиев са гласували 2612 човека (16,2%) от всички фенове, които са дали гласа си в класацията за посрещачи.
  В гласуването за централни блокировачи националът Теодор Тодоров получи страхотните 3484 гласа от феновете или 20,3%.
  Списък на играчите, които ще играят в "Мача на звездите" на руската Суперлига:
  Разпределители (6 играча):
  Лукаш Жигадло (Факел, Новий Уренгой) - 2499 гласа (14,5%)
  Артьом Хабибулин (Газпром-Югра, Сургут) - 2418 (14,0%)
  Сергей Гранкин (Динамо, Москва) - 2323 (13,5%)
  Вадим Хамутцких (Ярославич, Ярославъл) - 2277 (13,2%)
  Александър Бутко (Локомотив, Новосибирск) - 2228 (12,9%)
  Валерио Вермилио (Зенит, Казан) - 1664 (9,7%)
  Централни блокировачи (8 играча):
  ТЕОДОР ТОДОРОВ (Газпром-Югра, Сургут) - 3484 гласа (20,3%)
  Дмитрий Мусерский (Белогорие, Белгород) - 2789 (16,2%)
  Андрей Левченко (Шахтьор, Солигорск) - 1428 (8,3%)
  Алексей Остапенко (Губерния, Нижни Новгород) - 1411 (8,2%)
  Артьом Воливич (Локомотив, Новосибирск) - 1305 (7,6%)
  Александър Волков (Зенит, Казан) - 1303 (7,6%)
  Андрей Ащев (Урал, Уфа) - 1271 (7,4%)
  Николай Апаликов (Зенит, Казан) - 1235 (7,2%)
  Посрещачи (8 волейболиста):
  ТОДОР АЛЕКСИЕВ (Газпром-Югра, Сургут) - 2612 гласа (16,2%)
  Бартош Курек (Динамо, Москва) - 1999 (12,4%)
  Тарас Хтей (Белогорие, Белгород) - 1391 (8,6%)
  Матю Андерсън (Зенит, Казан) - 1297 (8,1%)
  Дмитрий Илиних (Белогорие, Белгород) - 1275 (7,9%)
  Алексей Родичев (Газпром-Югра, Сургут) - 1260 (7,8%)
  Евгений Сивожелез (Зенит, Казан) - 1210 (7,5%)
  Денис Бирюков (Локомотив, Новосибирск) - 1135 (7,1%)
  Диагонали (6 играча):
  Николай Павлов (Губерния, Нижни Новгород) - 2903 гласа (18,0%)
  Сергей Тютлин (Локомотив, Харков) - 2737 (16,9%)
  Георг Гроцер (Белогорие, Белгород) - 1554 (9,6%)
  Павел Мороз (Кузбас, Кемерово) - 1523 (9,4%)
  Павел Круглов (Динамо, Москва) - 1514 (9,4%)
  Леандро Висото (Урал, Уфа) - 1465 (9,1%)
  Либеро (4 играча):
  Владислав Бабичев (Зенит, Казан) - 2474 гласа (21,6%)
  Алексей Вербов (Урал, Уфа) - 2315 (20,2%)
  Алексей Обмочаев (Зенит, Казан) - 2099 (18,3%)
  Валерий Комаров (Искра, Одинцово) - 2092 (18,3%).
  Тошко Алексиев и Еър Теди ще играят в "Мача на звездите" в Русия
  Максим Михайлов избра Владимир Алекно и Александър Волков за треньори на тима си в "Мача на звездите"